Imtella' Settembru 1, 2021 Ir-Renju Unit għaddej b'taħditiet mat-Taliban sabiex isiru iktar evakwazzjonijiet ta' Afgani u ċittadini Ingliżi li għadhom fil-pajjiż. Ingħad kif il-laqgħat qed iseħħu bejn uffiċjali Ingliżi u membri tat-Taliban, f'Doha fil-Qatar, hekk kif madwar 250 persuna li għadhom maqbuda fl-Afganistan, flimkien mal-familji tagħhom, huma eleġibbli għar-rilokazzjoni. Il-laqgħat qed isiru wkoll fl-isfond li t-Taliban wiegħed li se jħalli iktar nies jitilqu mill-pajjiż. Ilbieraħ il-Ministru għall-Affarijiet Barranin, Dominic Raab, qal li iktar minn 17,000 persuna ġew evakwati mill-Afganistan għar-Renju Unit s' issa, inkluż 5,000 ċittadin mir-Renju Unit stess.